Ifølge loven (§ 196) er det også ulovlig for mindreårige å ha sex med hverandre. Hva angår straff ønsker man imidlertid å ta noe lettere på seksuell omgang mellom jevnaldrende mindreårige på samme modningsnivå når det ikke bærer preg av utnyttelse, men er et uttrykk for ungdommelig utprøving. I 2003 ble følgende lagt til i de aktuelle straffelovsparagrafer: Selv om lovens bokstav sier at straff bortfalle (og at straff dermed fremstår som det normale), har praksis vært at ungdom ikke blir straffeforfulgt. Selv om sex mellom to femtenåringer normalt ikke vil medføre straff er det altså ikke lovlig og vil kunne virke straffeskjerpende kombinert med en annen forbrytelse, for eksempel om en femtenåring voldtar en jevnaldrende hvis offeret er under den seksuelle lavalder.